Kementerian Alam Sekitar dan Air Malaysia

Kementerian Alam Sekitar dan Air Malaysia (KASA) (Tulisan Jawi: كمنترين عالم سكيتر دان اءير) merupakan salah satu kementerian di bawah Kerajaan Malaysia yang terbentuk daripada Kementerian Tenaga, Sains, Teknologi, Alam Sekitar dan Perubahan Iklim (MESTECC) dan Kementerian Air, Tanah dan Sumber Asli (KATS).

Kini, KASA diterajui oleh Tuan Ibrahim Tuan Man, selaku Menteri Alam Sekitar dan Air dan Mansor Othman sebagai Timbalan Menteri yang telah mengangkat sumpah pada 10 Mac 2020.

Latar Belakang 

 Pada tahun 1974, Kerajaan Malaysia telah menubuhkan Kementerian Kerajaan Tempatan dan Persekitaran.

 Dalam usaha untuk mencerminkan penekanan kerajaan terhadap sains dan teknologi (S&T) dan inovasi, Kementerian ini telah dirombak dan dikenali sebagai Kementerian Sains, Teknologi dan Alam Sekitar (MOSTE) pada tahun 1976.

 Bermula 2004, Kerajaan memisahkan portfolio Sains dan Teknologi bagi membentuk kementerian lain dan portfolios Alam Sekitar digabungkan dengan portfolio Sumber Asli menjadi Kementerian Sumber Asli dan Alam Sekitar (NRE).

 Pada 2018, Pakatan Harapan yang telah menang dalam pilihan raya umum ke-14 menjadi kerajaan baharu telah membentuk Kementerian Tenaga, Sains, Teknologi, Alam Sekitar & Perubahan Iklim (MESTECC) menggabungkan keseluruhan komponen Kementerian Sains, Teknologi dan Inovasi (MOSTI), komponen tenaga dan teknologi hijau daripada Kementerian Tenaga, Teknologi Hijau dan Air (KeTTHA) dan komponen berkaitan perubahan iklim dan alam sekitar daripada Kementerian Sumber Asli dan Alam Sekitar (NRE).

 Selepas Kemelut politik Malaysia 2020, MESTECC dibubarkan dan kerajaan Perikatan Nasional membentuk semula tiga kementerian, iaitu dua kementerian baharu, Kementerian Alam Sekitar dan Air, dan Kementerian Tenaga dan Sumber Asli, manakala Kementerian Sains, Teknologi dan Inovasi (MOSTI) diwujudkan semula.

Jabatan & Agensi

Lihat luar 

 Menteri Tenaga, Teknologi, Sains, Perubahan Iklim dan Alam Sekitar Malaysia

Rujukan

Pautan luar 

 Laman rasmi MOSTI
 
 
 
 

Kementerian, jabatan dan agensi persekutuan Malaysia
 
Penubuhan 2020 di Malaysia